CELEX: 32021R0810
Language: lv
Date: 2021-05-20 00:00:00
Title: Komisijas Īstenošanas regula (ES) 2021/810 (2021. gada 20. maijs), ar ko Īstenošanas regulu (ES) 2021/808 groza attiecībā uz pārejas noteikumiem konkrētām Lēmuma 2002/657/EK II pielikumā uzskaitītajām vielām (Dokuments attiecas uz EEZ)

21.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 180/112
               
            
         KOMISIJAS ĪSTENOŠANAS REGULA (ES) 2021/810
         (2021. gada 20. maijs),
         ar ko Īstenošanas regulu (ES) 2021/2021/808 groza attiecībā uz pārejas noteikumiem konkrētām Lēmuma 2002/657/EK II pielikumā uzskaitītajām vielām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 34. panta 6. punktu,
         tā kā:
         
                     (1)
                  
                  
                     Ar Komisijas Īstenošanas regulu (ES) 2021/2021/808 (2) cita starpā atceļ Komisijas Lēmumu 2002/657/EK (3). Minētā lēmuma 4. pantā saistībā ar tā II pielikumu ir noteiktas minimālās vajadzīgās veiktspējas robežas attiecībā uz farmakoloģiski aktīvām vielām hloramfenikolu, nitrofurāna metabolītiem, medroksiprogesterona acetātu un malahītzaļo konkrētās matricās.
                  
               
                     (2)
                  
                  
                     Komisijas Regulas (ES) 2019/1871 (4) 8. pantā ir paredzēti pārejas noteikumi par darbību izraisošām atsauces vērtībām aizliegtām farmakoloģiski aktīvām vielām. Minimālās vajadzīgās veiktspējas robežas hloramfenikolam, nitrofurāna metabolītiem un malahītzaļā un leikomalahītzaļā summai, kas iekļautas Lēmuma 2002/657/EK II pielikumā, līdz 2022. gada 27. novembrim būtu jāpiemēro kā darbību izraisošas atsauces vērtības attiecībā uz dzīvnieku izcelsmes pārtikas produktiem, kas importēti no trešām valstīm, un dzīvnieku izcelsmes pārtikas produktiem, kas ražoti Savienībā.
                  
               
                     (3)
                  
                  
                     Tāpēc Regulas (ES) 2019/1871 8. pantā minētajos nolūkos Lēmuma 2002/657/EK II pielikums būtu jāturpina piemērot līdz 2022. gada 27. novembrim.
                  
               
                     (4)
                  
                  
                     Lai saglabātu nepārtrauktību, šī regula būtu jāpiemēro no tās pašas dienas, kad piemēro Īstenošanas regulu (ES) 2021/2021/808.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/2021/808 7. pantu aizstāj ar šādu:
            
               
                  “7. pants
                  Atcelšana un pārejas pasākumi
                  Lēmumus 2002/657/EK un 98/179/EK atceļ ar šīs regulas spēkā stāšanās dienu.
                  Tomēr līdz 2026. gada 10. jūnijam Lēmuma 2002/657/EK I pielikuma 2. un 3. punktā norādītās prasības turpina piemērot metodēm, kas ir validētas pirms šīs regulas spēkā stāšanās dienas.
                  Tāpēc Regulas (ES) 2019/1871 8. panta otrajā daļā minētajos nolūkos Lēmuma 2002/657/EK II pielikumu turpina piemērot līdz 2022. gada 27. novembrim.”
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 20. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017., 1. lpp.
         
         
            (2)  Komisijas Īstenošanas regula (ES) 2021/2021/808 (2021. gada 22. marts) par produktīviem dzīvniekiem izmantotu farmakoloģiski aktīvo vielu atlieku analīzes metožu veiktspēju un rezultātu interpretēšanu, kā arī par paraugu ņemšanas metodēm un ar ko atceļ Lēmumus 2002/657/EK un 98/179/EK (skatīt šā Oficiālā Vēstneša 84. lpp.).
         
            (3)  Komisijas Lēmums 2002/657/EK (2002. gada 14. augusts), ar ko īsteno Padomes Direktīvu 96/23/EK par analīzes metožu veiktspēju un rezultātu interpretēšanu (OV L 221, 17.8.2002., 8. lpp.).
         
            (4)  Komisijas Regula (ES) 2019/1871 (2019. gada 7. novembris) par darbību izraisošām atsauces vērtībām attiecībā uz neatļautām farmakoloģiski aktīvām vielām dzīvnieku izcelsmes pārtikā un ar ko atceļ Lēmumu 2005/34/EK (OV L 289, 8.11.2019., 41. lpp.).